28/09/2011 | Administración LocalMunicipal
Ames
Decreto núm.1434/2011.- Baixas de oficio no padrón municipal de habitantes

Por este Concello incoáronse de oficio os oportunos expedientes para dar de baixa no Padrón municipal de habitantes ás persoas que se relacionan ao final deste documento.1.- Son presentadas instancias por veciños deste municipio solicitando a baixa padronal de determinadas persoas que figuran empadroadas nos seus domicilios ou en vivendas da súa propiedade, pero que non viven real e efectivamente nelas.2.- Incoado expediente de baixa de oficio intentouse a notificación aos afectados pola baixa padronal, segundo o esixido no artigo 59 da Lei 30/1992, do réxime xurídico das administracións públicas e do procedemento administrativo común, resultando a mesma fallida.3.- Non podéndose practicar a notificación, procedeuse á publicación do anuncio de incoación dos expedientes de baixa oficio no Padrón municipal de habitantes no taboleiro de anuncios deste concello (período de exposición comprendido entre o 14/02/2011 ata o 14/03/2011) e no Boletín Oficial da Provincia núm.28, de data 28/02/2011, dando aos interesados trámite de audiencia.4.- Non manifestando os afectados expresamente a súa conformidade coa baixa de oficio, solicitouse o informe preceptivo do Consello de Empadroamento, Sección Provincial de A Coruña; informe que emitiron favorable con data 25 de maio de 2011.1.- Artigo 53.1 do Regulamento de poboación e demarcación territorial das entidades locais, na súa redacción dada polo Real decreto 2612/1996, do 20 de decembro, establece que “O padrón municipal é o rexistro administrativo onde constan os veciños dun municipio. Os seus datos constitúen proba da residencia no municipio e do domicilio habitual neste.”. 2.- Artigo 54.1 do citado regulamento sinala que “Toda persoa que viva en España está obrigada a inscribirse no padrón do municipio no que resida habitualmente. Quen viva en varios municipios deberá inscribirse unicamente no que habite durante máis tempo ao ano”. 3.- Artigo 72 do citado regulamento establece que “Os concellos darán de baixa de oficio, por inscrición indebida, aos que figuren empadroados incumprindo os requisitos establecidos no artigo 54 deste regulamento, unha vez comprobada esta circunstancia no correspondente expediente no que se dará audiencia ao interesado. Se o interesado non manifesta expresamente a súa conformidade coa baixa, esta só poderá levarse a cabo co informe favorable do Consello de Empadroamento.” 4.- Resolución do 1 de abril de 1997, da presidenta do Instituto Nacional de Estatística e do director xeral de Cooperación Territorial, pola que se ditan instrucións técnicas ao concellos sobre a xestión e revisión do padrón municipal, “II Xestión do padrón municipal, 1. c.2) Baixas por inscrición indebida” En relación con todo o indicado e considerando que a tramitación dos expedientes cumpren con todos os trámites regulamentarios establecidos, esta alcaldía, no uso das facultades conferidas pola lexislación vixente, 1.- Dar de baixa de oficio no Padrón municipal de habitantes deste concello por inscrición indebida e con data deste documento, ás persoas que se relacionan a continuación, segundo establece o artigo 72 e por incumprimento do artigo 54, ambos do Regulamento de poboación e demarcación territorial das entidades locais, na súa redacción dada polo Real decreto 2612/1996, do 20 de decembro: 2.- Notificar a presente resolución aos veciños que instaron no seu día a iniciación dos expedientes de baixa de oficio.3.- Publicar a presente resolución para os efectos de notificar aos afectados pola baixa no padrón municipal de habitantes. Contra a presente resolución, que pon fin a vía administrativa, poderanse interpoñer os recursos seguintes: · Con carácter potestativo, o recurso de reposición ante o mesmo órgano que ditou a presente resolución, no prazo dun mes a contar dende o día seguinte ao da notificación, nos termos dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. · Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdición contencioso-administrativa no prazo de dous meses, contados a partir do día seguinte ao da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. · Interpoñer directamente recurso contencioso-administrativo no prazo de dous meses contados a partir dende o día seguinte ao da notificación do presente acordo, na forma prevista na lexislación de dita xurisdición contencioso-administrativa. · Interpoñer calquera outro recurso que estime procedente. Ames, 20 de setembro de 2011 O alcalde Santiago V. Amor Barreiro